Document ID: 32009R0351

KOMISIJOS REGLAMENTAS (EB) Nr. 351/2009
2009 m. balandžio 28 d.
kuriuo nustatomas paskirstymo koeficientas, taikytinas tam tikrų pieno produktų, eksportuotinų į Dominikos Respubliką pagal Reglamento (EB) Nr. 1282/2006 29 straipsnyje nustatytas kvotas, eksporto licencijų paraiškoms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
atsižvelgdama į 2006 m. rugpjūčio 17 d. Komisijos reglamento (EB) Nr. 1282/2006, nustatančio išsamias specialiąsias Tarybos reglamento (EEB) Nr. 1255/1999 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (2), ypač į jo 33 straipsnio 2 dalį,
kadangi:
(1)
Reglamento (EB) Nr. 1282/2006 III skyriaus 3 skirsnyje nustatyta į Dominikos Respubliką pagal tai šaliai nustatytą kvotą eksportuotinų tam tikrų pieno produktų eksporto licencijų skyrimo tvarka.
(2)
2009-2010 kvotos metams pateiktos paraiškos viršija skirtus kiekius. Todėl prašomam kiekiui reikėtų nustatyti paskirstymo koeficientus,
PRIĖMĖ ŠĮ REGLAMENTĄ:
1 straipsnis
Kiekiui, dėl kurio pateiktos Reglamento (EB) Nr. 1282/2006 29 straipsnio 2 dalyje išvardytų produktų eksporto licencijų paraiškos 2009 m. liepos 1 d. - 2010 m. birželio 30 d., taikomi šie paskirstymo koeficientai:
-
0,575975 paraiškoms, pateiktoms dėl Reglamento (EB) Nr. 1282/2006 30 straipsnio 1 dalies a punkte nurodytos kvotos dalies,
-
0,336842 paraiškoms, pateiktoms dėl Reglamento (EB) Nr. 1282/2006 30 straipsnio 1 dalies b punkte nurodytos kvotos dalies.
2 straipsnis
Šis reglamentas įsigalioja 2009 m. balandžio 29 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2009 m. balandžio 28 d.

Labels: 3
17